ก่อนจะเริ่มฝังเคยไปหาด้วยอาการประจำเดือนมามากและปวดท้องประจำเดือนมากค่ะ เลยให้ตรวจภายในก็ไม่เจออะไร เลยแนะนำให้กินยาคุม มันก็ดีขึ้น ไม่ปวดท้องเลยเมนก็มามาบ้างไม่มาบ้าง จนปัจจุบันเมื่อเดือนธันวาคมปีที่แล้วลากยาวมาถึงตอนนี้ เมนมาติดต่อกันค่ะ มามาก6-8วัน จากนั้นก็กระปริบกระปรอยเกือบทั้งเดือน มกราคมถัดมา มามาก2รอบ ต้นเดือนกับปลายเดือน กระปริบกระปรอยเหมือนเดิมตลอด ควรทำยังไงดีคะ จะไปพบแพทย์ก็ไกลมาก
สวัสดีค่ะ เมื่อฝังยาคุมกำเนิดแล้ว ฮอร์โมนจากยาฝังย่อมทำให้ประจำเดือนมาผิดปกติได้ โดยอาจทำให้มีเลือดออกแบบกะปริดกะปรอย หรือทำให้มีเลือดออกปริมาณมาก ออกติดต่อกันนาน หรือในบางราย อาจทำให้ประจำเดือนขาดหายไปก็ได้ดังนั้น การที่มีเลือดออกกะปริดกะปรอยเกือบทั้งเดือนที่เป็นอยู่ ก็น่าจะเกิดจากผลของยาฝังได้ค่ะ แต่ทั้งนี้ หากมีเเลือดออกบ่อยๆ หรือนานเกินไป อาจส่งผลทำให้เกิดภาวะโลหิตจางได้ ดังนั้น แนะนำควรไปพบสูติ-นรีแพทย์ เพื่อพิจารณารับยาฮอร์โมนเอสโตรเจนเสริม หรืออาจทานยาเม็ดคุมกำเนิดชนิดฮอร์โมนรวมให้ทานควบคู่ไปด้วยประมาณ 1-2 เดือน แล้วประเมินอาการอีกครั้งหากยังคงมีเลือดออกบ่อยๆ อีก ก็อาจต้องพิจารณาถอดยาฝังคุมกำเนิดออกค่ะ